Tüdődaganatnak hitték a borsószemet / Friss hírek / Aktuális
Tüdődaganatnak hitték a borsószemet
kategória: COPD, Gondolta volna?
A 75 esztendős egykori tanár, Ron Sveden már kórházba szállítása előtt is állandó tüdőpanaszokkal küzdött COPD-betegsége miatt, ám állapota májusban rosszabbra fordult, és súlyos légzési zavarokkal, összeesett bal tüdővel került kórházba. A röntgenfelvétele egy sötét pontot mutatott, de két biopsziával kizárták a tüdőrák lehetőségét.
A kórházban végül egy tüdőtükrözés során találták meg a baj okát: egy kihajtott borsószemet. Mint a férfi kezelőorvosa elmondta, a férfi feltehetőleg belélegzett egy borsószemet, és az csírázott ki a tüdejében, mely elmondása szerint nagyjából 1,25 centiméteres volt.
A tenyészet eltávolítása után a férfi rendbe jött.
2010.08.14 15:33:34